Majaribio yaliofanywa Uingereza yamethibitisha kwamba inaweza kuokoa maisha ya watu - ikiwa ya kwanza kabisa kutoa matokeo ya aina hiyo na pia imeidhinishwa kuanza kutumiwa mara moja na hospitali za Uingereza. 

Hii ni dawa gani?

Dexamethasone ni dawa ya steroidi yaani yenye kubadlisha homoni - ambayo inapunguza uvimbe wa mwili kulingana na homoni inayotengenezwa ndani ya mwili.  

Dawa hii inafanya kazi vipi?

Dawa hii inafanyakazi kwa kupunguza kinga ya mwili. 

Maambukizi ya virusi vya corona husababisha mwili kufura wakati unajaribu kukabiliana na ugonjwa huo.

Lakini wakati mwengine mfumo wa kinga ya mwili hutikisika kupita kiasi na hali kama hizi ndio zinaweza kusababisha vifo - hali inayotakiwa kutokea wakati mwili unashambulia maambukizi huishia kuvamia seli za mwili wenyewe.

Dexamethasone inatuliza hali hii. 

Kwahiyo dawa hii inakuwa yenye ufanisi kwa watu ambao wako hospitali tayari na wanapumua kwa usaidizi wa oksijeni, au mashine za kupumua - wale ambao ni mahututi. 

Da... Endelea na makala kwa vibambo vingine 4000 isizidi:
wa hii haifanyi kazi kwa walio na dalili za wastani na kukandamiza mfumo wa kinga wakati huu hakutakuwa na maana. 

Je ufanisi wake ukoje? 

Kulingana na wanasayansi ambao wanafanya majaribu hayo, kifo kimoja kati ya watu watatu kunaweza kuzuiliwa miongoni mwa wagonjwa mahututi. 

Kwa wagonjwa wanaotumia oksijeni, inaweza kuzuia kifo cha mtu mmoja kati ya watano. 

Haikuwa na faida yoyote kwa wale ambao sio wagonjwa sana. 

Je majaribio ya dawa hiyo yalikuwaje? 

Matokeo ya dawa ya dexamethasone yalifanywa na Chuo Kikuu cha Oxford. 

Dawa hii pia inafanya majaribio ya dawa zingine zinazotumika kwa hali tofauti ikiwa zinaweza kutumika kama tiba ya corona. 

Takriban wagonjwa 2,100 wanapokea dozi, ya 6mg yaa dawa ya dexamethasone kwa siku 10.  

Hali zao zilikuwa zinafananishwa na majaribio ya wagonjwa 4,300 wanaopokea dawa hiyo bila kuchanganywa na dawa nyengine yoyote. 

Wanasayansi wanaimani kwamba dawa ya dexamethasone huenda hatimae ikawa sehemu ya dawa, ambayo kwa pamoja, inaweza kupunguza vifo hata zaidi. 

Kwa sasa hivi dawa hiyo imependekezwa kwa watu wazima, bila kujumuisha wale wanawake wajawazito au wanaonyonyesha.  

Upatikanaji wake uko vipi?

Bei ya dawa ya dexamethasone ni ya chini na tayari inapatikana kwa wingi. 

Serikali ya Uingereza imesema kuwa tayari imenunua dawa hizo za kutosha kutibu wagonjwa 200,000, kwa matarajio ya kuwa na matokeo mazuri kutokana na majaribio yanayoendelea. 

Uingereza, dawa hiyo itagharimu pauni 5.40 kwa siku kwa mgonjwa mmoja na tiba yenyewe inadumu kwa siku 10. 

Mara ya kwanza kutengenzwa ilikuwa ni mwaka 1957 na kuanza kupatikana mapema miaka ya 1960. 

Na kwasababu imekuwepo kwa miaka mingi, dawa hii inaweza kupatikana katika maduka ya kuuza dawa na sio lazima kwenda hospitali. 

Hili lina maanisha kampuni nyingi zinaweza kuitengeneza na pia inapatikana kote duniani.  

Habari ya dawa hii kuwa mwokozi imepokelewa vipi? 

Shirika la Afya Duniani (WHO) limefurahishwa na matokeo ya majaribio ya dawa hiyo, na kusema kuwa kwa sasa hivi utafiti mkubwa bado...